किशोरी बाल मेले में लगाई ज्ञानर्जन स्टालें
कस्बेकी राजकीय कस्तुरबा गांधी बालिका आवासीय विद्यालय में शनिवार को सर्वशिक्षा अभियान द्वारा आयोजित ब्लॉक स्तरीय किशोरी बाल मेले का मुख्य अतिथि समाजसेवी राधादेवी चौधरी अध्यक्षता कर रहे नगर पालिका अध्यक्ष संतकुमार जैन ने शुभारंभ किया। मुख्य अतिथि समाजसेवी राधादेवी चौधरी ने कहा कि बालिका एक नहीं दो परिवार का भविष्य संवारती है। आज के परिवेश में बेटिया भी हर क्षेत्र में नाम कमाने लगी है। साथ ही वे सेल्फ डिफेंस के माध्यम से अपनी आत्म रक्षा के लिए भी तैयार हो रही है। अध्यक्षता कर रहे पालिका अध्यक्ष जैन ने कहा कि इस तरह के आयोजन से बालिकाओं का बोद्धिक विकास में होता है। बालिका शिक्षा को बढ़ावा देना चाहिए। बालिकाएं आज हर क्षेत्र में देश का नाम गौरान्वित कर रही है। अतिरिक्त ब्लॉक प्रारंभिक शिक्षाधिकारी अब्दुल रउफ, एडीपीस प्रतिनििध श्यामलता थालिया ने भी संबोधित किया। कार्यक्रम में बालिकाओं द्वारा बौद्धिक गतिविधियों पर आधारित 25 प्रकार की स्टालें लगाई गई। इनमें खास कर गणित, हिन्दी, विज्ञान, सृजनात्मक रोचक खेल से संबधित स्टालें थी। मेले में ब्लॉक की 14 स्कूलों के 300 बालिकाओं 100 बालकों ने भाग लिया। सभी बच्चों अतिथियों ने ज्ञानर्जन स्टालों का अवलोकन कर उनमें हिस्सा लिया। कार्यक्रम में प्रभारी नारायणलाल शर्मा (चौबे) अध्यापक ने अपने चिर परिचित अंदाज में एक मनोरंजक कविता सुनाकर सबको गदगद कर दिया। कस्तुरबा स्कूल की प्रधानाध्यापिका रेणु जैन, सत्यनारायण शर्मा (दादा) ने स्कूल की ओर से अतिथियों का माल्यार्पण कर स्वागत किया। इस अवसर पर बालिकाओं ने कविता पाठ, आत्मरक्षा के लिए सेल्फ डिफेंस नृत्य प्रस्तुत किए। कार्यक्रम का मंच संचालन अध्यापक नारायणलाल शर्मा ने किया। इस अवसर पर सीआर कैलाश चंद धाकड़, कनिष्ठ अभियंता महावीर जैन, प्रधानाध्यापक पन्नालाल अग्रवाल, पूर्व सरपंच बद्रीलाल गुर्जर, अध्यापक चंद्रप्रकाश टेलर, आर.पी.भंवरलाल शर्मा, हेमराज सैनी आदि उपस्थित थे।
टोडारायसिंह. राजकीयकस्तूरबा बालिका स्कूल में किशोरी बाल मेले में भाग लेते अतिथि।
hin_Deva hin_Deva hin_Deva